
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Žiar nad Hronom 25P/16/2026 6426200212 25. 03. 2026 JUDr. Milan Antal ECLI:SK:OSZH:2026:6426200212.3
ROZSUDOK V MENE SLOVENSKEJ REPUBLIKY Okresný súd Žiar nad Hronom sudcom JUDr. Milanom Antalom v konaní navrhovateľa: A. B., nar. XX.XX.XXXX, trvale bytom C. D. XXXX/XX, XXX XX E. F., proti manželke: G. B., nar. XX.XX.XXXX, trvale bytom C. D. XXXX/XX, XXX XX E. F., toho času bytom F. XX, XXX XX H., za účasti maloletého dieťaťa: A. B., nar. XX.XX.XXXX, bytom ako otec, zastúpené kolíznym opatrovníkom: Úrad práce, sociálnych vecí a rodiny Banská Štiavnica, pracovisko Žarnovica, o rozvod manželstva a úpravu výkonu rodičovských práv a povinností k maloletému dieťaťu na čas po rozvode manželstva, takto rozhodol: I. Súd manželstvo A. B., nar. XX.XX.XXXX a G. B., nar. XX.XX.XXXX uzavreté dňa XX.XX.XXXX v I., ktoré je zapísané v knihe manželstiev matričného úradu v I., vo zväzku X, ročník XXXX, na strane XX, pod por. č. X, r o z v á d z a. II. Súd mal. A. B., nar. XX.XX.XXXX na čas po rozvode manželstva z v e r u j e do osobnej starostlivosti otca s tým, že obaja rodičia sú o p r á v n e n í a p o v i n n í maloletého zastupovať a spravovať jeho majetok v bežných veciach. III. Matka G. B., nar. XX.XX.XXXX je p o v i n n á platiť na výživu mal. A. B., nar. XX.XX.XXXX výživné vo výške 250,- Eur mesačne vždy do 15. dňa v mesiaci vopred k rukám otca maloletého dieťaťa. IV. Styk matky s maloletým dieťaťom sa n e u p r a v u j e, ponecháva sa na dohode rodičov. V. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok v znení neskorších predpisov (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 písm. a) zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. Vzhľadom k tomu, že účastníci konania boli prítomní pri vyhlásení rozsudku, jeho odôvodnení a poučení o opravnom prostriedku, po ktorom sa vzdali podať odvolanie, čo potvrdili svojimi vlastnoručnými podpismi na listine, ktorá je súčasťou zápisnice z pojednávania, rozsudok bol vyhotovený v skrátenej forme bez odôvodnenia.
Poučenie: Proti tomuto rozsudku odvolanie nie je prípustné, nakoľko osoby oprávnené podať odvolanie sa svojho procesného práva výslovne vzdali (§ 368 CSP). Nakoľko sa účastníci, resp. ich zástupcovia vzdali práva podať odvolanie voči vyhlásenému rozsudku, rozsudok nadobudne právoplatnosť dňom doručenia poslednému z nich. Rozsudky o výživnom sú vykonateľné doručením (§ 44 CMP). Ak povinný dobrovoľne nesplní, čo mu ukladá vykonateľné rozhodnutie vo výroku, v ktorom mu bola uložená peňažná povinnosť, oprávnený môže podať návrh na vykonanie exekúcie podľa osobitného zákona č. 233/1995 Z. z. o súdnych exekútoroch a exekučnej činnosti – Exekučný poriadok a o zmene a doplnení ďalších zákonov v znení neskorších predpisov. Ak povinný dobrovoľne nesplní, čo mu ukladá vykonateľné rozhodnutie vo výroku, v ktorom bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia podľa § 370 a nasl. CMP. Podľa § 27 ods. 1 Zákona o rodine, manžel, ktorý pri uzavretí manželstva prijal priezvisko druhého manžela ako spoločné priezvisko môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

